**Magyar Curling Szövetség – Kamaraerdei Curling Klub szekrény használati iránymutatás**

**Az iránymutatás célja az MCSZ eszközeinek, értékeinek számontartása és annak megóvása. A curling sportág fejlesztése céljából a Magyar Curling Szövetség eszközeit a lent leírtak alapján biztosítja tagsága és partnerei részére.**

1. A szekrény elhelyezkedése, kulcsfelelősei

A szekrény a Kamaraerdei Curling Klub nézőterén található, bal oldalán a büfé pulttal. Jobb felső tárolója zárható, mely tároló hátoldala levélszekrény jellegű nyílással van ellátva. A zárható tárolóhoz a Magyar Curling Szövetség Főtitkára és Versenybíró Testületvezetője rendelkezik kulccsal.

A bal alsó és bal felső pakk nem zárható, így kulcs nem tartozik hozzá. A középső pakkokhoz tartozó kulcsok a Kamaraerdei Curling Klub büféjében a jégmestereknél található.

1. A szekrényben tárolt eszközök

A levélszekrényt az MCSZ titkársága (a nyári időszaktól eltekintve) heti rendszerességgel üríti. Az itt hagyott küldeményekért sem a Kamaraerdei Curling Klub, sem a Magyar Curling Szövetség felelősséget nem vállal.

Bal felső pakkban találhatóak a csapatok névtáblái, melyek ligánként elkülönítve külön dossziéban vannak tárolva.

Bal alsó pakkban az országos bajnokságok végén kiosztásra váró érmek találhatóak.

A középső felső részben a bírói kellékek találhatóak (órák, closest to the button – digitális mérőműszer, vezetékek, hosszabbító, tablet).

A középső alsó részben a szövetségi csúszótalpak mellett, a szövetségi irattartó foglal helyet. A szövetségi irattartóban találhatóak a meccslapok, az óvási lapok, a szövetség kimenő számlái és a kiosztásra váró játékengedély kártyák.

1. Eszközhasználati jogosultságok

A tárolóban található eszközök korlátozás nélkül használhatóak az alábbi programokhoz:

* MCSZ rendezésű versenyek
* Iskolai Curling Program
* Curling College Program
* MCSZ rendezésű nyílt napok, sportág népszerűsítő rendezvények
* MCSZ rendezésű Curling Suli program
* MCSZ rendezésű Média curling

Az eszközök nem MCSZ rendezésű, a sportág érdekeit szolgáló rendezvényekhez (pl. verseny, nyílt nap, bemutató) korlátlan számmal igénybe vehetőek előzetes engedélyezést követően. Az engedélyezéshez az alábbi információkat tartalmazó írásos tájékoztatás szükséges:

* esemény megnevezése
* esemény ideje
* eszközök felsorolása
* eszközfelelős

Az írásos tájékoztatást kérjük az esemény megkezdése előtt 48 órával az office@huncurling.hu e-mail címre megküldeni. Az esemény teljes ideje alatt (naponta) szükséges a helyszínen az *eszközhasználati ív* hiánytalan vezetése. Az íven az igénybevevő aláírásával igazolja, hogy az eszközt a megjelölt MCSZ tisztségviselő engedélyével vette ki a tárolóból. Az eszközt rendeltetésszerűen gondosan használta és hiánytalan állapotban a használat napján visszahelyezte a tárolóba. A használat során fellépő bármilyen különleges körülményt a „megjegyzés”rovatba felvezette és a felhatalmazó felé írásban jelezte.

1. Záradék

Jelen iránymutatást a Magyar Curling Szövetség Elnöksége az Alapszabály 6.§ (2) bekezdésének d) pontjában kapott felhatalmazás alapján a Szövetség Leltározási Szabályzatának mellékleteként állapítja meg. Elfogadta a …………………… számú elnökségi határozattal.

Budapest, 2017. ……………….

 dr. Bukta Zsuzsanna

 elnök

 Magyar Curling Szövetség